വിവാദ ഡ്രസ് കോഡ് യൂനിയന് ബാങ്ക് ഉത്തരവ് പിന്വലിച്ചു നവരാത്രി ദിവസങ്ങളില് ജീവനക്കാര്ക്ക് ഡ്രസ് കോഡ് നിര്ബന്ധമാക്കിയ ഉത്തരവ് യൂനിയന് ബാങ്ക് പിന്വലിച്ചു. ജനറല് മാനേജര് ഇറക്കിയ സര്ക്കുലറാണ് വിവാദമായതിനെ തുടര്ന്ന് പിന്വലിച്ചത്. ഒക്ടോബര് ഏഴ് മുതല് 15 വരെ പ്രത്യേക ഡ്രസ് കോഡ് അനുസരിച്ച് വസ്ത്രം ധരിക്കണമെന്നായിരുന്നു ഉത്തരവ്. ഡ്രസ് കോഡ് പാലിച്ചില്ലെങ്കില് 200 രൂപ പിഴയൊടുക്കേണ്ടിവരും.എല്ലാ ദിവസവും ഗ്രൂപ്പ് ഫോട്ടോ എടുക്കണമെന്നും നിര്ദേശം ഉണ്ട്.ഒക്ടോബര് ഏഴ് വ്യാഴാഴ്ച മഞ്ഞ, വെള്ളി പച്ച, ശനി ഗ്രേ, ഞായര് ഓറഞ്ച്, തിങ്കള് വെള്ള, ചൊവ്വചുവപ്പ്, ബുധന് നീല, വ്യാഴം പിങ്ക്, വെള്ളി പര്പ്പ്ള് കളറുകളിലുള്ള വസ്ത്രമാണ് 15 വരെ ധരിക്കേണ്ടത് എന്നായിരുന്നു ഉത്തരവ്. ബാങ്ക് അധികൃതരുടെ നടപടിക്കെതിരെ പ്രതിഷേധവുമായി ജീവനക്കാര് രംഗത്തെത്തിയിരുന്നു. ഈ സാഹചര്യത്തിലാണ് ഉത്തരവ് പിന്വലിച്ചത്.